b'\n_START_ARTICLE_\nHertsi\n_START_SECTION_\nHistoria\n_START_PARAGRAPH_\nHertsi-nimitys alkoi vakiintua vuonna 1930, jolloin IEC otti sen k\xc3\xa4ytt\xc3\xb6\xc3\xb6n. CGPM hyv\xc3\xa4ksyi yksik\xc3\xb6n 30 vuotta my\xc3\xb6hemmin SI-j\xc3\xa4rjestelm\xc3\xa4n mukaiseksi yksik\xc3\xb6ksi, mutta vasta 1970-luvulla hertsi korvasi vanhan yksik\xc3\xb6n sykli\xc3\xa4 sekunnissa (engl. cycles per second, cps).\n_START_SECTION_\nTietotekniikassa\n_START_PARAGRAPH_\nTietotekniikassa k\xc3\xa4ytet\xc3\xa4\xc3\xa4n usein megahertsej\xc3\xa4 (MHz, 1\xc2\xa0000\xc2\xa0000 hertsi\xc3\xa4) ja gigahertsej\xc3\xa4 (GHz, 1\xc2\xa0000\xc2\xa0000 000 hertsi\xc3\xa4) kuvaamaan tietokoneen komponenttien kellotaajuutta.\n_START_SECTION_\nYleisradiotekniikassa\n_START_PARAGRAPH_\nRadiokanavien taajuudet ilmoitetaan megahertsein\xc3\xa4. Valitsemalla oikea vastaanottotaajuus on mahdollista vastaanottaa l\xc3\xa4hetyst\xc3\xa4 halutulta radiokanavalta. ULA-asemien taajuudet ovat v\xc3\xa4lill\xc3\xa4  87,5\xe2\x80\x93108,0 MHz.'